Nú er klárt til summarið á Listasavninum. Fleiri nýggj verk eru komin upp at hanga í føstu framsýningini. Millum hesi eru tríggir málningar hjá Anker Mortensen, sum allir hava heitið "Vindurin blæsur hagar hann vil". Eisini eru fimm myndir hjá Díðriki á Skarvanesi komnar aftur frá konservering. Tær eru reinsaðar, viðgjørdar og rammaðar inn av nýggjum. Bert fýra av hesum hava verið sýndar fyrr, og nú er tann fimta eisini at síggja á Listasavninum. Díðrikur á Skarvanesi, Mánadúgvur, uml. 1830 Hesar myndirnar hanga undir liðini á "Babyboom" hjá Astrid Andreasen eins og tekningum hjá Ruth Smith. Ein stór mynd av Funningi hjá Zachariasi Heinesen hongur í vetrarstovuni saman við tveimum litføgrum verkum eftir Olivur við Neyst og Bent Restorff. Serframsýningin er við verkum eftir Williami Heinesen Listasavnið er opið frá kl. 11 til 17 Atgongugjald 65 kr. Lesandi 25 kr Vælkomin á Listasavn Føroya Opið mánadag-sunnudag kl. 11-17. Rundvísing í framsýningini við William Heinesen 25. juni kl. 16